
  Knihy od Freidy McFadden, ktoré vyšli

  vo vydavateľstve Motýľ:


  


  Anatómia lží


  Profesorka


  Za zamknutými dverami


  Oddelenie D


  Väzeň


  Frajer


  Nehoda

  Nájomníčka


  


  Zo série Pomocníčka:


  Pomocníčka


  Tajomstvo pomocníčky


  Pomocníčka ťa vidí


  


  


  


  Pre moju mamu,


  ktorá miluje dobré príbehy opomste


  POZNÁMKA AUTORKY


  Hoci píšem trilery, ktoré tradične obsahujú temné prvky, snažím sa ich písať tak, aby boli dostupné pre všetky vekové kategórie. Nenarazíte na žiadne podrobne opísané násilné ani intímne scény. (Najmä pre to, že knihu bude čítať moja vlastná rodina!)


  Tak či onak, všetci reagujeme odlišne, aniektoré moje knihy obsahujú kontroverzné témy. Ztoho dôvodu som vytvorila zoznam varovaní oobsahu pre všetky moje trilery, ktorý môžete nájsť vhlavičke mojej internetovej stránky:


  


  freidamcfadden.com


  


  Je to zdroj pre čitateľov, ktorí chcú chrániť svoje duševné zdravie, ako aj rodičov detí, ktoré moje knihy čítajú. Prosím, berte tiež na vedomie, že tieto varovania prezrádzajú veľké dejové zápletky, ktoré sa vpríbehu odohrávajú.


  Napriek tomu dúfam, že si bezpečne užijete túto cestu mojou predstavivosťou!


  KAPITOLA 1


  ZKONCEPTOV RUBRIKY MILÁ DEBBIE


  


  Milá Debbie,


  


  vždy nám vtejto skvelej rubrike hovoríte, že raňajky sú najdôležitejším jedlom dňa, aja to vnímam rovnako! Lenže či to znamená aj to, že moja rodina je ochotná sadnúť si kstolu anaraňajkovať sa? Ani náhodou.


  Každé ráno je to ten istý cirkus. Deti hľadajú stratené topánky alebo domáce úlohy, ktoré sa počas noci vyparili, amôj manžel zas nevie nájsť kľúče alebo okuliare na čítanie. Nikto sa neobťažuje posadiť sa aspoň na päť minút kstolu azjesť chutné raňajky, ktoré som pripravovala pätnásť minút.


  Skúsila som už všetko! Rýchle jedlá aj také, ktoré si môžu vziať so sebou, podplácanie (ani sa nepýtajte!), ale nech robím čokoľvek, rodina vždy odchádza zdomu sprázdnym žalúdkom!


  Ako ich mám donútiť, aby si našli pár minút aporiadne sa najedli, keď vždy odídu zdomu tak rýchlo, že sa zabudnú čo ilen rozlúčiť? Pomôžte mi, Debbie!


  Hladoška zHinghamu


  Milá Hladoška zHinghamu,


  


  raňajky sú naozaj tým najdôležitejším jedlom dňa. Dodávajú nám energiu apomáhajú zachovať si bdelosť, aak si človek nedá zdravé raňajky, môže sa celý deň cítiť unavene. Udetí adospievajúcich môžu výživné raňajky zlepšiť pamäť asústredenie vškole.


  Ak Vaša rodina nechce raňajkovať, skúste zistiť, aké jedlá by ich presvedčili, aby si ráno našli tých dôležitých pätnásť minút navyše. Niektorí ľudia raňajkujú cereálie, iní chcú palacinky,ďalší zase sýte raňajky – napríklad vajíčka, slaninu acelozrnnú hrianku. Zistite, čo má Vaša rodina najradšej, askúste im splniť želania!


  Aak to nezaberie, odporúčam dať na predné aj zadné dvere visiaci zámok. Hneď ráno zamknite zvnútra oboje dvere akľúč si nechajte vo vrecku. Dajte všetkým najavo, že neodídu zdomu, kým nezjedia zdravé raňajky. Ak by váhali, určite Vám pomôže jednoduchá hrozba, že prehltnete kľúč, ak si nesadnú anenajedia sa.


  Verím, že už čoskoro si budete každý deň vychutnávať spoločné rodinné raňajky!


  


  Debbie


  KAPITOLA 2


  DEBBIE


  Už nejaký čas mám ráno zakázané rozprávať sa so svojou dcérou Lexi.


  Toto pravidlo zaviedla zhruba vtedy, keď začala chodiť na strednú školu. Teraz je už vposlednom ročníku, no stále sa ho prísne drží. Pravidlo vzniklo preto, lebo Lexi sa nepáčilo, že som sa jej hneď zrána opovažovala pýtať, ako sa má. Jej saráno jednoducho „nechce rozprávať, panebože, mami“.


  Lexi mi teda vpolovici prvého ročníka oficiálne oznámila, že už sa jej viac nemôžem prihovárať vskorých ranných hodinách, aak sa pokúsim oakúkoľvek formu komunikácie – verbálnu či neverbálnu –, len mi odvrkne: „Čo som ti hovorila?“ alebo ešte horšie, venuje mi ten svoj nevrlý pohľad.


  Viete, aký pohľad myslím. Ak máte doma tínedžerov, určite to viete.


  Keď teda Lexi vojde vto stredajšie ráno do kuchyne, nepoviem ani slovo. Len ďalej jem svoje kukuričné lupienky – tie svysokým obsahom vlákniny. (Teraz, keď mám po štyridsiatke, automaticky kupujem všetko, čo obsahuje veľa vlákniny.) Je ľahké si zapamätať, že sa nemám Lexi prihovárať, pretože má na ušiach obrovské slúchadlá. Nosí ich neustále. Možno jej už zrástli so spánkovými kosťami lebky.


  Lexi má vlasy zviazané do neupraveného chvosta, ktorý vyzerá, akoby si ho bola učesala včera večer alebo možno aj dávnejšie, aešte sa nedostala ktomu, aby si ho upravila. Má na sebe veľkú mikinu skapucňou, ktorá pôsobí ako oblečenie na spanie. Atento dojem nezlepšujú ani jej kárované pyžamové nohavice. Vškole nie je pyžamový deň ani nič podobné. Takto sa však teraz deti obliekajú. Považujem to za nevkusné, ale na druhej strane im aj závidím. Kiežby som mohla každý deň nosiť pyžamové nohavice.


  Zmojich dvoch dcér je Lexi tá, ktorá sa na mňa podobá viac, čo pre ňu musí byť určite veľmi ponižujúce. Má rovnako jemnú kostnú štruktúru tváre ajej mierne vlnité vlasy majú podobný tmavý odtieň ako tie moje. Vškole jej to ide od ruky, tak ako to šlo aj mne, preto tento rok chodí na štyri predmety pre nadaných, aešte aj na teóriu čísel. Matematiku pre nadaných študentov už totiž absolvovala minulý rok.


  Rovnako ako ja je asi až príliš múdra pre vlastné dobro.


  Lexi zamieri priamo kchladničke, no ani sa na mňa nepozrie, hoci si posmešne prehliadne konzervy určené do zberu trvanlivých potravín, ktoré som naukladala na kuchynskú linku. Všetko, čo robím, je podľa nej trápne aotravné zároveň. Mojím najneodpustiteľnejším zločinom však bolo, že som jej dala meno Alexa. Lenže ako som mala vedieť, že sa raz zAlexy stane slávny robot?


  Lexi sa obzrie ponad plece, akeď ma zbadá, ešte raz si ma premeria. Chcela by niečo povedať, ale tým by porušila svoj večný sľub mlčanlivosti. Vidím, že sama so sebou bojuje.


  Nakoniec ju zlomím. To ten rúž – nikdy totiž žiadny nenosím.


  „Prečo si sa tak vyparádila, mami?“ spýta sa ma.


  Dám si ďalšiu lyžicu cereálií svlákninou autriem si pery obrúskom. Som skôr typ mamy, ktorá bežne nosí tričko alegíny, takže ju prekvapuje, že ma vidí namaľovanú avšatách. Dokonca som si aj vyfúkala vlasy. Nenechala som si ich vlhké azviazané vchvoste ako zvyčajne.


  „Dnes prídu fotografi zčasopisu Dom azáhrada,“ pripomeniem jej. „Budú fotiť dvor.“


  Bola to česť, že si ma časopis vybral práve pre túto reportáž. Ako matke dvoch dievčat, ktorá nechodí do práce, mi občas život pripadal trochu… nuž, prázdny. Som na dcéry pyšná, ale chcela som byť pyšná aj na niečo, čo je len moje. Toto fotenie mi dodalo sebavedomie. Na svojej záhrade totiž tvrdo pracujem.


  Boli chvíle, keď som mala pocit, že bez tých kvetov by som ani nemala dôvod vstať ráno zpostele.


  „To som nevedela,“ hovorí Lexi, hoci som to spomínala asi desaťkrát. Je ironické, že ak by som na niečo, čo mi povedala včera, zabudla ja, práve teraz by mi to vyčítala. Radšej na to však neupozorňujem. „Tak veľa šťastia.“


  To od nej bolo milé. Astal sa ďalší zázrak: moja sedemnásťročná dcéra sa so mnou zrazu ráno rozpráva. Je to ako nejaký bláznivý, nádherný sen. Bolo by trúfalé predpokladať, že tie ťažké tínedžerské roky sa už chýlia ku koncu?


  „Ďakujem,“ poviem opatrne. Nechcem ničím narušiť túto idylku.


  Potom Lexi skrčí nos. „Hádam sa nechystáš odniesť všetky tieto konzervy do našej školy, však nie? Budeš vyzerať ako nejaká smetiarka.“


  Tak dobre, možno sa tie ťažké roky ešte úplne ku koncu nechýlia.


  Moja dcéra ma kritizuje za to, že zbieram potraviny pre tých, ktorí to potrebujú. Skôr ako však stihnem nejako zareagovať, vojde do kuchyne moja druhá dcéra – Isabel. Asi to tak bude lepšie, pretože Lexi by sa aj tak nebola uspokojila smojou odpoveďou.


  Izzy je vdruhom ročníku na Hinghamskej súkromnej strednej škole. Je odva roky mladšia od svojej sestry. Kým Lexi mi až znepokojivo pripomína mňa samu, Izzy sa oveľa viac podobá na otca. Má jeho svetlohnedé vlasy, úprimný úsmev apevnú postavu. Arovnako ako on je bezstarostný typ.


  Na rozdiel odo mňa aLexi bola Izzy vždy veľmi športovo založená. Mám takú hypotézu, že vďaka tým endorfínom je príjemnejšia ako jej sestra. To je aspoň moja teória. Ak by som sa nenútila chodiť niekoľkokrát týždenne do posilňovne, už by som bola zavraždila všetkých svojich susedov.


  „Čau, mami.“ Izzy si vezme jablko zmisy na kuchynskej linke. „Musím bežať. Ominútu je tu autobus.“


  „To sú celé tvoje raňajky?“ namietam.


  „Mami, musím ísť.“


  Vživote matky, apredovšetkým matky tínedžerov, je nutné vedieť si vybrať, do ktorého boja sa oplatí pustiť. „Dobre, ľúbim ťa,“ zvolám. „Po futbale prídem po teba.“


  Izzy zaváha. Kým tam stojí, trochu sa jej za hlavou pohojdáva vysoko vyčesaný chvost. Vyzerá, že zvažuje, čo ďalej povedať. Vopchá si jablko do vrecka na mikine. „Nemusíš,“ povie nakoniec, „prídem domov autobusom.“


  „Počkaj.“ Rýchlo sa postavím amiska cereálií sa prevrhne. Na kuchynský stôl som vyliala trochu mlieka, ale aspoň som si nezašpinila šaty. „Keď sa ti skončí futbal, školský autobus už nepôjde. Môžem prísť po teba.“


  Izzy neodpovedá.


  „Vôbec mi to nerobí problém!“ ubezpečujem ju. Radšej nespomínam na tie dni, keď som Izzy vyzdvihovala zo škôlky avždy sa ku mne rozbehla tak rýchlo, že ma takmer zrazila na zem.


  Neviem, ako dlho by tam Izzy bola stála azízala na mňa srukami vo vreckách, keby Lexi nevyhŕkla: „Preboha, už jej to povedz, Iz.“


  Sledujem obe dievčatá. Nenávidím, keď majú predo mnou tajomstvá, hoci je to lepšie, ako keď sa hádajú. „Čo mi má povedať?“


  Izzy stále mlčí.


  Lexi si otrávene povzdychne apovie: „Vyhodili ju zfutbalového tímu.“


  „Lexi!“ sykne Izzy atvár jej zružovie.


  „Čo?“


  Dobre, toto je úplne smiešne. Izzy hrá futbal už od škôlky. Vedela by dať gól aj zo spánku. Ako ju mohli vyhodiť ztímu? Je jednou znajlepších druháčok, aké majú. Dočerta, je jednou znajlepších hráčok celkovo.


  „Nerozumiem,“ poviem. „Prečo ťa vyhodili ztímu?“


  Izzy sa mi nechce pozrieť do očí. „Mami…“


  Musel to byť nejaký omyl. Iné vysvetlenie neexistuje. „Zavolám trénerovi Pikeovi.“


  „Mami, nie.“ Oči sa jej od strachu rozšíria. „Musím už ísť. Nevolaj trénerovi Pikeovi.“


  „Izzy…“


  „Prosím, nevolaj mu.“ Jej pohľad je celkom zúfalý. „Sľúb mi, že mu nezavoláš, mami.“


  Nechcem, aby zmeškala autobus. Nemôžem si dovoliť ju teraz odviezť, pretože tu musím ostať na to fotenie. Ona sa však nevzdá, kým sňou nebudem súhlasiť, atak nakoniec poviem: „Sľubujem.“


  Sľubujem, že mu nezavolám. Nesľúbila som jej však, že nepôjdem do jeho kabinetu anespýtam sa ho, zakého dôvodu sa rozhodol vyhodiť moju dcéru ztímu.


  Izzy sa na mňa ešte raz pozrie aprebehne cez dvere. To dievča stále niekam uteká. Vo futbale je skvelá. Netuším, prečo ju vyhodili ztímu, ale som odhodlaná tomu prísť na kĺb.


  Upriamim pozornosť na svoju staršiu dcéru, ktorá si zobrala konzervu ochutenej kukurice ateraz číta etiketu skyslým výrazom vtvári. Akoby ju tie ingrediencie urážali.


  „Vieš, čo sa stalo?“ spýtam sa Lexi.


  „Bože, mami, nie, neviem,“ zamrmle Lexi. „Mohla by si sa ma to, prosím, prestať stále vypytovať?“


  Spýtala som sa jej to prvýkrát, ale to je jedno. „Vôbec oničom nevieš?“


  „Nie.“ Lexi na mňa zúrivo uprie zrak, ale potom dodá: „Aj tak bude lepšie, keď nebude vtíme. Tréner Pike je hrozný úchyl.“


  „Úchyl?“


  Prevráti oči. Otravuje ju, že musí strácať čas vysvetľovaním detailov. „Moja kamoška Mira bola vo futbalovom tíme atvrdila, že vždy len tak ‚náhodou‘ vošiel do šatne, keď sa dievčatá prezliekali. Ospravedlnil sa ahneď odišiel, ale… Nuž, mne to ako náhoda nepripadalo.“


  Čože to robil?


  Kým prehodnocujem túto novú informáciu, prilepia sa mi lupienky na horné podnebie. Izzy nikdy nič také nespomínala, ale Lexinu kamarátku Miru poznám, aona si nezvykne vymýšľať. Je možné, že je to pravda? Aak áno, chcem vôbec, aby Izzy bola vo futbalovom tíme?


  „Bože, mohla by si stým prestať, mami?“ spýta sa Lexi podráždene.


  Nasilu prehltnem plné ústa cereálií. „Prestať sčím?“


  „Stým žuvaním,“ odpovie.


  „Sožuvaním?“ zopakujem neveriacky.


  „Žuješ… strašne nahlas. Nikto iný na svete nežuje natoľko hlučne. Ver mi, je to fakt čudné. Asi to počujú aj ususedov.“


  Nikto doteraz neskritizoval hlasitosť môjho žuvania. Na chvíľu zostanem bezradná. „Prepáč. Budem sa snažiť žuť potichu.“


  „Je to hrozne hlučné,“ zopakuje. „Stále len žuješ. Aje to fakt otravné.“


  Na okamih prestanem rozmýšľať nad trénerom Pikeom azačnem sama sebe klásť oveľa dôležitejšiu otázku – čo sa to stalo snaším vzťahom? Spomínam si na časy, keď som ráno robievala pre Lexi palacinky. Vždy som si dala záležať. Na každej palacinke som vytvorila smajlíka zčučoriedok alebo, ak to bol výnimočný deň, zkúskov čokolády. Keď Lexi tie palacinky so smajlíkmi zbadala (hlavne tie sčokoládou), rozžiarili sa jej oči. Najprv zjedla všetky čučoriedky alebo čokoládu apotom poliala palacinky kopou javorového sirupu. Po pár hltoch sa na mňa pozrela so šťastným lepkavým úsmevom. Robíš tie najlepšie palacinky na svete, mami!


  Dám si ďalšiu lyžicu cereálií azamyslím sa nad spoločnými aktivitami, ktoré by som jej mohla navrhnúť. Možno nákupy. Lexi vždy rada chodila nakupovať, aj keď bola malá, astále miluje oblečenie. Nájsť veci, ktoré by sa jej páčili, však bude výzva.


  Mohla by som jej navrhnúť, že ju vezmem do obchodu spyžamami. Existuje niečo také? Ak nie, mali by taký obchod otvoriť. Je to nápad za milión.


  Spred domu sa ozve trúbenie auta. Je také hlasné, že nás obe mykne. Ja už svojej dcére na tvári úsmev vyčariť neviem, ale to trúbenie áno. Je to jej priateľ Zane, ktorý nedávno dovŕšil osemnásť rokov, vybavil si vodičský preukaz ateraz ju môže každý deň voziť do školy.


  Nikdy však nechodí dnu. Len trúbi tým prekliatym klaksónom, ato tak hlasno, že všetci vsusedných mestách musia vedieť, že práve prišiel. Možno je to dokonca hlasnejšie ako moje žuvanie.


  „Musím ísť,“ zacvrliká Lexi.


  Dcéra zdvihne zo zeme svoj batoh, ktorý je taký ťažký, že sa pri chôdzi mierne zakláňa dozadu. Otvorí ústa, akoby sa so mnou chcela rozlúčiť, potom si však spomenie na pravidlo, podľa ktorého sa so mnou nemá ráno rozprávať, anamiesto rozlúčky bez jediného slova odíde.


  Zjedla som asi len polovicu cereálií, ale aj tak nemám bohvieakú chuť do jedla. Prejdem do obývačky, cez ktorú šla Lexi kdverám, aje mi jasné, že sa neobťažovala po odchode zamknúť dvere. Prečo by aj mala, keď ich zakaždým zamykám namiesto nej?


  Vždy som tu pre svoju rodinu. Vždy.


  Nahliadnem cez okno na tú červenú rozpadnutú kiu, ktorá vychádza znašej príjazdovej cesty. Vždy keď vidím to auto, pomyslím si, že by ho mal Zane odviezť rovno do zberného dvora anechať ho tam. Ktovieako ma neteší, že moje najstaršie dieťa chodí do školy vtom šrote, uznávam však, že jej do toho nemám veľmi čo hovoriť.


  To, čo si myslím ochlapcovi, ktorý tú rachotinu šoféruje, je ešte menej vľúdne.


  Zahliadnem Zanea, kým vychádza na cestu pred domom. Má dlhé strapaté vlasy aje chudý ako palica do fazule, hoci je pravda, že vždy keď unás bol, natlačil do seba horu jedla. Ak som našla spolovice vyjedenú chladničku, znamenalo to, že Zane bol na návšteve. Hlavne ak bola tá chladnička pootvorená asedadlo na záchode zdvihnuté. Ato ani nehovorím otom, že takmer určite fajčí elektronické cigarety. Vlastne tak celkom neviem, čo tie elektronické cigarety sú, ale viem, že nechcem, aby moja dcéra chodila schalanom, ktorý ich fajčí. Niežeby som to mohla zmeniť.


  Najmenej sa mi však páči to, ako sa na Lexi pozerá. Niečo vjeho výraze ma znepokojuje. Už som taký videla – je to spomienka, ktorú nedokážem vymazať zhlavy.


  Lexi aZane spolu chodia asi štyri mesiace. Ja som dúfala, že sa rozídu už pred tromi apol.


  Nemôžem jej však zakázať, aby sním chodila. Má sedemnásť rokov anedopadlo by to dobre. Ak jej poviem, aby sa sním nestretávala, bude sa sním stretávať… ešte častejšie. Nie, bude rozumnejšie počkať, až to samo prejde. Je to inteligentné dievča araz dostane rozum. Zane bude nakoniec minulosťou.


  Aak nie, nuž, mám vúmysle svoju dcéru chrániť. Obe dcéry. Či sa im to páči, alebo nie.


  Chystám sa vrátiť do kuchyne, ale zastavím sa, keď zbadám za oknom ďalší pohyb. Je to môj sused Brett Carlson. Kráča po príjazdovej ceste, ktorá oddeľuje naše domy. Vskutočnosti však nekráča, ale pochoduje. Mieri knašim vchodovým dverám aochvíľu na ne začne búchať.


  Tento deň bude ešte zaujímavý.


  

  



  Koniec ukážky

